82. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 374008/3575 της 3/22 Οκτ. 1970 (ΦΕΚ Β΄744) Περί τροποποιήσεως και συμπληρώσεως της υπ’ αριθ. 49381/55 αποφάσεως του Υπουργού Εμπορίου. Έχοντες υπ’ όψιν τας διατάξεις: 1.Του Ν.Δ. 3095/54 «περί οργανώσεως και λειτουργίας της Υ.Κ.Π. και της Ε.Κ.Π.». 2.Του Β.Δ. 866/60 «περί οργανισμού του Υπουργείου Εμπορίου» ως ετροποποιήθη και συνεπληρώθη δια των Β.Δ. 437/62, 135/66 και 852/69. 3.Των Α.Ν. 4/67, 19/67, 65/67, 116/67, 246/67 και του Ν.Δ. 283/68 «περί αποκαταστάσεως ευρυθμίας εις την λειτουργίαν των Δημοσίων Υπηρεσιών και Ν.Π.Δ.Δ.». 4.Την υπ’ αριθ. 59662/4666/67 κοινήν απόφασιν των Αντιπροέδρου Κυβερνήσεως και Υπουργών Οικονομικών και Εμπορίου. 5.Την υπ’ αριθ. 49381/55 απόφασιν «περί εκτελέσεως και εφαρμογής των διατάξεων του υπ’ αριθ. 3095/54 Ν.Δ/τος περί οργανώσεως και λειτουργίας της Υ.Κ.Π. κλπ.», ως αύτη ετροποποιήθη και συνεπληρώθη μεταγενεστέρως. 6.Το γεγονός ότι το κρατούν σύστημα εκφωνήσεως της ενάρξεως και της λήξεως εκάστου διαγωνισμού δημιουργεί ενίοτε θέματα ή και ανωμαλίας κατά την υποβολήν των προσφορών, ιδία επί μικράς καθυστερήσεως προσελεύσεως μειοδοτών, αποφασίζομεν: Τροποποιούντες και συμπληρούντες την υπ’ αριθ. 49381/1955 απόφασιν καθορίζομεν ότι: Η αναγραφομένη εν ταις διακηρύξεσιν ώρα διενεργείας του διαγωνισμού, θεωρείται ως τοιαύτη ενάρξεως τούτου. Το πέρας του διαγωνισμού ορίζεται εις ημίσειαν ακριβώς ώραν μετά την τοιαύτην της ενάρξεως, κατά την διάρκειαν της οποίας πας προσερχόμενος μειοδότης δύναται να καταθέτη την προσφοράν του ενώπιον της Επιτροπής Προμηθειών ή του προς τούτο ορισθέντος κλιμακίου της. Άμα τω κατά τ’ ανωτέρω πέρατι του διαγωνισμού κλείεται ούτος, αποσφραγιζομένων των προσφορών. Ως προς την κατάθεσιν προσφορών προ της ενάρξεως του διαγωνισμού ήτοι: ταχυδρομικώς, δια ρίψεως εντός του ειδικού γραμματοκιβωτίου ή δι’ εγχειρίσεώς των εις τα αρμόδια υπηρεσιακά όργανα, εξακολουθούσιν υφιστάμεναι αι σχετικαί περί ταύτης διατάξεις. Η παρούσα ισχύουσα από της 12-10-70 δημοσιευθήτω δια της Εφημερίδος της Κυβερνήσεως. 